ทองคำปิดร่วงแรง/น้ำมัน,ดาวโจนส์ลดลง
หุ้นดาวโจนส์ปิดร่วง 269.09 จุด นักลงทุนกังวลโควิดเดลตาระบาดหนักฉุดเศรษฐกิจ ด้านราคาน้ำมันลดลง 94 เซนต์ ขณะที่ทองคำร่วง 35.20 ดอลลาร์
8 ก.ย. 2564

ดัชนีเฉลี่ยอุตสาหกรรมดาวโจนส์ปิดที่ 35,100.00 จุด ลดลง 269.09 จุด หรือ -0.76% ดัชนี เอสแอนด์พี 500 ปิดที่ 4,520.03 จุด ลดลง 15.40 จุด หรือ -0.34% ดัชนีแนสแดคปิดที่ 15,374.33 จุด เพิ่มขึ้น 10.81 จุด หรือ +0.07%ดัชนีดาวโจนส์ตลาดหุ้นนิวยอร์กปิดร่วงลงเมื่อวันที่ 7 ก.ย. เนื่องจากนักลงทุนกังวลว่าการแพร่ระบาดของไวรัสโควิด-19 สายพันธุ์เดลตาจะส่งผลกระทบต่อการฟื้นตัวทางเศรษฐกิจสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนตุลาคม ลดลง 94 เซนต์ ปิดที่ 68.35 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤศจิกายน ลดลง 53 เซนต์ ปิดที่ 71.69 ดอลลาร์ต่อบาร์เรล ได้รับปัจจัยลบจากการแข็งค่าของสกุลเงินดอลลาร์ และจากการที่ซาอุดีอาระเบียประกาศลดราคาน้ำมันดิบให้กับลูกค้าในเอเชียราคาทองคำโคเม็กซ์งวดส่งมอบเดือนธันวาคม ลดลง 35.20 ดอลลาร์ ปิดที่ 1,798.50 ดอลลาร์ต่อออนซ์